ઉચ્છલ તાલુકા મથકે આવેલી એકમાત્ર પેટા તિજોરી અંગે કેન્દ્રીય માનવ અધિકાર સેવા સંગઠન ઉચ્છલના હોદ્દેદારોએ ઉચ્છલ મામલતદાર તેમજ મુખ્યમંત્રીના ઓનલાઇન થતા ફરિયાદ નિવારણ કાર્યક્રમ હેઠળ રજૂઆત કરતા જણાવ્યું છે કે, ઉચ્છલ તાલુકા ખાતે પેટા તિજોરી ચાલુ હતી, જે અચાનક બંધ કરવામાં આવતા ઉચ્છલની જનતાની હાલાકીમાં વધારો થયો છે, ઉચ્છલમાં કનેક્ટિવિટી બંધ રહેવાથી ઘણી વખત સ્ટેમ્પ લેવા સોનગઢ જવું પડે છે, ઉચ્છલ ખાતે પેટાતિજોરી ચાલુ રહે તો સ્ટેમ્પ મેળવવામાં સરળતા રહે, સ્ટેમ્પ વેન્ડરને સ્ટેમ્પ લેવા સોનગઢ ખાતેની પેટાતિજોરીમાં ચલણ ભરવા પડવા સહિતની કાર્યવાહી માટે બે દિવસનો સમય બગાડવો પડે છે.